Steenhive

Steenhive (itherwise kent as Stanehyve, Cala na Creige in the Gaelic, an Stonehaven in the Inglis) is a toun wi aboot ten thousan indwallers (9,577 in the 2001 census) on the nor'eist (German Ocean) coast o Scotland. It is the coontie toon o the historic coontie o The Mearns an the praisent day coontie o Aiberdeenshire. It growed aroond an Airn Age fishin clachan, nou the "Auld Toon", an raxt inlaund frae the siesyd.

Geography
Steenhive is 15 mile (24 km) sooth o Aiberdeen in a beildie steid on Stanehyve Bay atwein the Carron Wattir an the Cowie Wattir.United Kingdom Ordnance Survey Map Landranger 45, Stonehaven and Banchory, 1:50,000 scale, 2004 The herbor, maed up o twa bynes, wis bettert in the 1820s bi the ingineer Robert Stevenson (grandfaither o the writer Robert Louis Stevenson) an becam an important centur o the 19t yeirhunder herrin tred;  the herbor is boond on the north bi Bellman's Heid an at the sooth bi Downie Pynt. At the wastren lip of Stonehaven, wast o the A90 road ligs the veilage Kirkton o Fetteresso. David Lizars (1754 -1812) etched an image o the toon in 1805 frae the sooth-east (Aiberdeen Art Gallery).

300x300px

Stonehaven haes growed swith sin the ayl boom in Aiberdeen. The mair demaund for new housin haes seen fower new estates bein eikit til the toun, makkin a whein o suburbs.

Laundmerks
Dunnottar Castil
Fetteresso Castil
Fowlsheugh Naitur Hainin
Muchalls Castil
Mackie Academie

Steids o worship
Steenhive haes three Kirks o Scotland: Dunnottar Pairish Kirk, Steenhive Sooth Pairish Kirk an Fetteresso Pairish Kirk, an evangelical Kirk o Scotland. The toun haes een Baptist Kirk, an Episcopal Kirk an a Catholic kirk anaw.

Transport
Steenhive railwey station serves the toun. Despite its smaa size, it is a cawin pynt for a lairge nummer o services gangin baith North tae Aiberdeen an Sooth tae Edinburgh an Glesga. Addeetionally, a service operatin anly atween Aiberdeen, Portlethen an Steenhive haes operatit syne the winter o 2008.

Referenses

Category:Touns in Aiberdeenshire
Category:Ports an herbours o Scotland
Category:Port ceeties an touns o the North Sea
Category:Scots coonty touns
Category:Post touns in the AB postcode aurie
Category:Places o Scotland